  Майя Бывальцева Туннэ, 8-тӥ тулыспалэ, Кез ёросысь Мыс гуртын выль фельдшер-акушер пункт усьтӥзы. Со сярысь Удмуртиысь Тазалыкез утёнъя министерстволэн пресс-службаез ивортэ. Гуртоос та ужрадэз чидатэк возьмазы, угось та дырозь нырысетӥ эмъюрттэтэз вуж пу юртын басьтылӥзы. Выль ФАП-ын Мыс, Левиногарь, Крутой Лог, Абрамёнки, Осеньчуги, Косогор, Митёнки, Калеман гуртъёсын но Левятской починкаын улӥсь 300 адямилэсь тазалыксэ эскерозы, со пӧлын - 56 нылпиос. Нырысетӥ эмъюрттэт сётон понна фельдшер-акушер пунктын ваньмыз вань. Мыс муниципал кылдытэтын улӥсьёсты корка пыронэн ӟечкыланы вуизы Кез ёрослэн тӧроез Иван Богданов но ёрос эмъюртлэн валтӥсь эмчиез Леонид Малыгин. Выль ФАП-ез усьтон висьыны муг ӧвӧл, висёнъёсты алонэн вырыны муг Леонид Малыгин, Кезысь ёрос эмъюртлэн валтӥсь эмчиезФельдшер-акушер пунктэз лэсьтыны Удмуртилэн коньдэтысьтыз 4 миллион 500 сюрс манет висъязы.  Тегъёс: Мерлык Тазалык Кез Удмуртия тазалыкезутён  